CELEX: 32008R0571
Language: bg
Date: 2008-06-19 00:00:00
Title: Регламент (ЕО) № 571/2008 на Комисията от 19 юни 2008 година за изменение на приложение III към Регламент (ЕО) № 999/2001 на Европейския парламент и на Съвета по отношение на критериите за преработване на годишните мониторингови програми относно СЕГ (Текст от значение за ЕИП)

20.6.2008   
            
            
               BG
            
            
               Официален вестник на Европейския съюз
            
            
               L 161/4
            
         
      РЕГЛАМЕНТ (ЕО) № 571/2008 НА КОМИСИЯТА
   
   от 19 юни 2008 година
   за изменение на приложение III към Регламент (ЕО) № 999/2001 на Европейския парламент и на Съвета по отношение на критериите за преработване на годишните мониторингови програми относно СЕГ
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 999/2001 на Европейския парламент и на Съвета от 22 май 2001 г. относно определяне на правила за превенция, контрол и ликвидиране на някои трансмисивни спонгиформни енцефалопатии (1), и по-специално член 23, първа алинея от него,
   като има предвид, че:
   
               (1)
            
            
               В регламент (ЕО) № 999/2001 се определят правила за превенция, контрол и ликвидиране на трансмисивните спонгиформни енцефалопатии (ТСЕ) при животните. Той предвижда всяка държава-членка да изпълнява годишна програма за мониторинг на ТСЕ въз основа на активен и пасивен надзор.
            
         
               (2)
            
            
               В член 6, параграф 1б от Регламент (ЕО) № 999/2001 се предвижда, че държавите-членки, които могат да докажат, че епидемиологичната обстановка на техните територии се е подобрила, имат право да подадат заявление за преработване на техните програми за мониторинг.
            
         
               (3)
            
            
               Няколко държави-членки, в които се наблюдава положителна тенденция в епидемиологичната обстановка по отношение на спонгиформната енцефалопатия по говедата (СЕГ), изразиха интереса си за преработване на техните годишни програми за мониторинг на СЕГ. За да се позволи на тези държави-членки да представят на Комисията искане за преработване на техните програми за мониторинг на СЕГ, е необходимо да се определят критериите за доказване на наличието на подобрение на епидемиологичната обстановка по отношение на СЕГ.
            
         
               (4)
            
            
               Тези критерии са епидемиологични показатели, целта на които е да се оцени количествено изменението през годините на обстановката в държавите-членки по отношение на СЕГ.
            
         
               (5)
            
            
               От съображения за яснота и последователност тези критерии следва да бъдат определени в приложение III към Регламент (ЕО) № 999/2001.
            
         
               (6)
            
            
               Следователно Регламент (ЕО) № 999/2001 следва да бъде съответно изменен.
            
         
               (7)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение III към Регламент (ЕО) № 999/2001 се изменя в съответствие с приложението към настоящия регламент.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 19 юни 2008 година.
      
         
            За Комисията
         
         Androulla VASSILIOU
         
         
            Член на Комисията
         
      
   
   
      (1)  ОВ L 147, 31.5.2001 г., стр. 1. Регламент, последно изменен с Регламент (ЕО) № 357/2008 на Комисията (ОВ L 111, 23.4.2008 г., стр. 3).
   
      ПРИЛОЖЕНИЕ
      В част I на глава А от приложение III към Регламент (ЕО) № 999/2001 се добавя следната точка 7:
      
         „7.   Преработване на годишните мониторингови програми относно СЕГ (програми за мониторинг на СЕГ), както се предвижда в член 6, параграф 1б)
         7.1.   Заявления от държавите-членки
         Заявленията, подадени към Комисията от държавите-членки за преработване на техните годишни програми за мониторинг на СЕГ, трябва да включват най-малко следното:
         
                     а)
                  
                  
                     информация относно годишната програма за мониторинг на СЕГ, изпълнявана на територията на държавата-членка през предходния шестгодишен период, която включва подробна документация, доказваща спазването на епидемиологичните критерии, определени в точка 7.2;
                  
               
                     б)
                  
                  
                     информация за системата за идентифициране и проследяване на животни от рода на едрия рогат добитък, както е посочено в член 6, параграф 1б, трета алинея, буква б), която е прилагана на територията на държавата-членка през предходния шестгодишен период, включително подробно описание на функциите на компютризираната база данни, посочена в член 5 от Регламент (ЕО) № 1760/2000 на Европейския парламент и на Съвета (1);
                  
               
                     в)
                  
                  
                     информация за забрани относно храненето на животни на територията на държавата-членка през предходния шестгодишен период, включително подробно описание на налагането на забраната относно храненето на животни, отглеждани в земеделски стопанства, както е посочено в член 6, параграф 1б, трета алинея, буква в), включително плана за подбор и броя и вида на откритите нарушения, както и получените резултати;
                  
               
                     г)
                  
                  
                     подробно описание на предложената преработена програма за мониторинг на СЕГ, което включва географската област, в която ще се прилага програмата, и описание на субпопулациите на животни от рода на едрия рогат добитък, обхванати от преработената програма за мониторинг на СЕГ, включително показатели за възрастовите граници и размерите на извадките за тестване;
                  
               
                     д)
                  
                  
                     резултата от изчерпателен анализ на риска, доказващ, че преработена програма за мониторинг на СЕГ ще гарантира опазването на здравето на хората и животните. Този анализ на риска трябва да включва анализ на групата на поява на случай на СЕГ или други свързани изследвания, целящи да докажат, че мерките за намаляване на риска от ТСЕ, включително забраните относно храненето, както е посочено в член 6, параграф 1б, трета алинея, буква в), са прилагани по ефективен начин.
                  
               7.2.   Епидемиологични критерии
         Заявления за преработване на програма за мониторинг на СЕГ могат да бъдат приети единствено ако съответната държава-членка е в състояние да докаже, че освен изискванията, определени в член 6, параграф 1б, трета алинея, букви а), б) и в), на територията ѝ са изпълнени и следните епидемиологични критерии:
         
                     а)
                  
                  
                     за период от поне шест последователни години след датата на прилагане на системата на Общността за тестване за СЕГ, както е посочено в член 6, параграф 1б, трета алинея, буква б):
                     или
                     
                                 i)
                              
                              
                                 средното намаляване на годишната заболеваемост от СЕГ, наблюдаваната сред популацията на възрастни животни от рода на едрия рогат добитък (над 24-месечни), е повече от 20 % и общият брой на заразените със СЕГ животни, родени след прилагането на пълната забрана на Общността относно храненето на животни, отглеждани в земеделски стопанства, както е посочено в член 6, параграф 1б, трета алинея, буква в), не надхвърля 5 % от общия брой на потвърдените случаи на СЕГ;
                                 или
                              
                           
                                 ii)
                              
                              
                                 годишната заболеваемост от СЕГ, наблюдавана сред популацията на възрастни животни от рода на едрия рогат добитък (над 24-месечни), е трайно под 1/100 000;
                                 или
                              
                           
                                 iii)
                              
                              
                                 като допълнителна възможност за държава-членка с популация на възрастни животни от рода на едрия рогат добитък (над 24-месечни) от по-малко от 1 000 000 животни, общият брой на потвърдените случаи на СЕГ е под пет;
                              
                           
               
                     б)
                  
                  
                     след изтичането на шестгодишния период, посочен в буква а), не съществува доказателство, че епидемиологичната ситуация относно СЕГ се влошава.
                  
               
      
         (1)  ОВ L 204, 11.8.2000 г., стр. 1.“